गुरुग्राम: भाई के साथ खेल रही 10 महीने की बच्ची सीवर लाइन में गिरी, हुई मौत  
सीवर लाइन में गिरने से बच्ची की मौत 
भाई के साथ खेल रही थी बच्ची
गुरुग्राम नगर निगम पर उठे सवाल
दिल्ली से सटे गुरुग्राम में एक 10 महीने की बच्ची की सीवर लाइन में गिरने से मौत हो गई. पुलिस ने बताया कि यह घटना मंगलवार को उस वक्त हुई जब बच्ची अपने भाई के साथ खेल रही थी. सेक्टर 31 में हुई घटना से गुस्साए लोगों ने कहा कि यह घटना गुरुग्राम नगर निगम की लापरवाही के कारण हुई है, जिसने सीवर लाइन को ऊपर ने नहीं ढका. मृत बच्ची के दादा टेकचंद ने कहा, ' बच्ची अपने 15 साल के भाई के साथ सीवर लाइन के पास खेल रही थी, और वह उसमें गिर गई.'
टेकचंद ने कहा, 'मेरे पोता जैसे ही चिल्लाया, मैं मेनहोल के अंदर उसे बचाने के लिए गया. मैंने उसे बाहर निकाला और हॉस्पिटल ले गया. जहां डॉक्टरों ने उसे मृत घोषित कर दिया.'  (इनपुट:पीटीआई)